smcproject/ml-wiki-sentences huggingface dataset:
വരൾച്ചാകാലം എത്തുന്നതോടെയാണ് ലങ്ഫിഷ് നീണ്ട ഉറക്കത്തിലേക്ക് കിടക്കുക.
ശ്വാസകോശവും ചെകിളയും ഉള്ള മത്സ്യമാണിത്.
വരണ്ടമണ്ണിൽ താമസിക്കുമ്പോൾ ലങ്ഫിഷ് ശ്വാസകോശം ഉപയോഗിക്കും.
സ്വയം സൃഷ്ടിക്കുന്ന ആവരണത്തിനുള്ളിൽ കഴിയുന്ന ലങ്ഫിഷ് ശുദ്ധജലത്തിന്റെ സാമീപ്യം അറിഞ്ഞാൽ മാത്രമാണ് ഉറക്കം വിട്ട് പുറത്ത് വരിക അവലംബം
റാത്തി പശു Rathi cattle Rathi cattle റാത്തി കാള
ഇന്ത്യയിലെ തദ്ദേശീയരായ കന്നുകാലികളുടെ ഒരു ഇനമാണ് റാത്തി ( ഹിന്ദി : राठी) .
ബിക്കാനീർ, ഗംഗനഗർ, ഹനുമാൻഗഡ് ജില്ലകൾ ഉൾപ്പെടുന്ന രാജസ്ഥാൻ സംസ്ഥാനത്താണ് ഇത് ഉത്ഭവിച്ചത്.
പാൽ കറക്കുന്നതിനും ഭാരം വലിക്കുന്ന വൈദഗ്ധ്യത്തിനും പേരുകേട്ട ഇന്ത്യയിലെ പ്രധാനപ്പെട്ട ഇരട്ട ഉദ്ദേശ്യ കന്നുകാലി ഇനമാണിത്.
കന്നുകാലികൾക്ക് പ്രാദേശികമായി രണ്ട് വകഭേദങ്ങളുണ്ട്, റാത്തി ഒരു ഉഴവു/വണ്ടിക്കാള  ഇനമാണ്, രാത്ത് ശുദ്ധമായ പാൽ ഇനമാണ്.
രാജസ്ഥാനിലെ അൽവാർ ജില്ലയിലാണ് റാത്ത് ഇനം ഉത്ഭവിച്ചത്.
വെളുത്ത ചർമ്മത്തിൽ കറുപ്പ് അല്ലെങ്കിൽ ചാരനിറത്തിലുള്ള പാടുകൾ റാത്തിന്റെ  സവിശേഷതയാണ്.
എന്നാൽ റാത്തി സാധാരണയായി തവിട്ട് നിറമുള്ളത് ആണ്
ഇന്ത്യയിലെ ചൂടുള്ള പ്രദേശങ്ങൾക്ക് ഇത് അനുയോജ്യമാണ്.
കർണാടകയിലെ ബെല്ലാരി, ഗുൽബർഗ, ദാവനാഗെരെ, സനോദൂർ തുടങ്ങി നിരവധി സ്ഥലങ്ങൾ ഈ ഇനത്തിന് അനുയോജ്യമാണ്.
റാനിയ എൽവാനി ഇംഗ്ലീഷ് വിലാസം https://ml.wikipedia.org/wiki/Rania_Elwani
ഒരു ഈജിപ്ഷ്യൻ ഒളിമ്പിക്‌സ് താരവും മുൻ ആഫ്രിക്കൻ റെക്കോർഡും ഉള്ള നീന്തൽ താരമാണ് ഡോ. റാനിയ എൽവാനി (അറബിക്: رانيا علواني; ജനനം 14 ഒക്ടോബർ 1977) .
1992, 1996, 2000 ഒളിമ്പിക്സുകളിൽ ഈജിപ്തിനായി നീന്തി.
1997 മുതൽ 1999 വരെ യുഎസിലെ സതേൺ മെത്തഡിസ്റ്റ് യൂണിവേഴ്സിറ്റിയിൽ പഠിക്കുകയും നീന്തുകയും ചെയ്തു.
പിന്നീട് 2004-ൽ മിസ്ർ യൂണിവേഴ്സിറ്റി ഫോർ സയൻസ് ആൻഡ് ടെക്നോളജിയിൽ നിന്ന് മെഡിസിൻ ആൻഡ് സർജറി ബിരുദവും 2014-ൽ ഐൻ ഷംസ് യൂണിവേഴ്സിറ്റിയിൽ നിന്ന് ഒബ്സ്റ്റട്രിക്സ് ആൻഡ് ഗൈനക്കോളജിയിൽ ബിരുദാനന്തര ബിരുദവും നേടി.
2009 സെപ്റ്റംബറിൽ സ്വിറ്റ്‌സർലൻഡിലെ ഇന്റർനാഷണൽ സെന്റർ ഫോർ സ്‌പോർട്‌സ് സ്റ്റഡീസിൽ നിന്ന് സ്‌പോർട്‌സ് മാനേജ്‌മെന്റ് ഡിപ്ലോമയും 2015ൽ കെയ്‌റോയിലെ അമേരിക്കൻ യൂണിവേഴ്‌സിറ്റിയിൽ നിന്ന് ഹെൽത്ത് കെയർ ആൻഡ് ഹോസ്പിറ്റൽ മാനേജ്‌മെന്റ് ഡിപ്ലോമയും നേടിയിട്ടുണ്ട്.
റാനിയ രാജ്ഞി ഇംഗ്ലീഷ് വിലാസം https://ml.wikipedia.org/wiki/Rania_Queen പ്രമാണം:King Abdullah II and Queen Rania on coronation day 1999.jpg
റാനിയ അൽ-അബ്ദുള്ള ( അറബി : رانيا العبد الله ‬ Rāniyā al-ʻAbd Allāh ) ജോർദാനിലെ രാജ്ഞിയാണ്.
1970 ആഗസ്റ്റ് 31 ന് ജനിച്ചു ജോർദാൻ ഭരണാധികാരിയായ അബ്ദുള്ളാ ബിൻ അൽ ഹസൈൻ രാജാവിൻറെ ഭാര്യയാണവർ.
റാനിയ അൽ-യാസിൻ, തുൽക്കറമിൽ നിന്നുള്ള പാലസ്തീനിയൻ മാതാപിതാക്കളായ ഫൈസൽ സെദ്‍കി-യാസിൻറെയും ഇൽഹാം യാസിൻറെയും പുത്രിയായി കുവൈറ്റിലാണ് ജനിച്ചത്.
കുവൈറ്റിലെ ജബ്രിയയിലുള്ള ന്യൂ ഇംഗ്ലീഷ് സ്കൂളിലെ പഠന ശേഷം കെയ്‍റോയിലെ അമേരിക്കൻ യൂണിവേഴ്സിറ്റിയിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദം കരസ്ഥമാക്കി.
അമേരിക്കൻ യൂണിവേഴ്സിറ്റിയിലെ ബിരുദത്തിനു ശേഷം സിറ്റി ബാങ്കിൽ മാർക്കറ്റിംഗ് വിഭാഗത്തിൽ ജോലിയ്ക്ക് ചേർന്നു.
അമ്മാനിലെ ആപ്പിൾ കമ്പനിയിലും അവർ ജോലി ചെയ്തിരുന്നു.
1992 ഓഗസ്റ്റിൽ അബ്ദുള്ള ബിൻ അൽ ഹുസൈൻ എന്ന കിങ് അബ്ദുള്ള രണ്ടാമൻ, രാജകുമാരനായിരിക്കെയാണ് റാണിയയുമായി കണ്ടുമുട്ടുന്നത്.
അതിന് ശേഷം ആറു മാസത്തിന് ശേഷം അവരുടെ വിവാഹ പ്രഖ്യാപനമുണ്ടായി.
1993 ജൂൺ 10ന് ഇരുവരും തമ്മിലുള്ള വിവാഹം നടന്നു.
ഇവരിൽ രണ്ട് ആൺ മക്കളും രണ്ടു പെൺമക്കളുമുണ്ട്.
അവലംബം ↑ "Profile: Jordan's Queen Rania" , BBC 7 November 2001.
റാണുൺകുലേൽസ്
സപുഷ്പിസസ്യങ്ങളിലെ ഒരു നിരയാണ് റാണുൺകുലേൽസ് (Ranunculales) .
നാമകരണം Molecular phylogenetics
009- ലെ ഏ പി ജി സിസ്റ്റം പ്രകാരം ഏഴ് കുടുംബങ്ങളാണ് ഈ നിരയിൽ ഉള്ളത്.
Berberidaceae Circaeasteraceae [+ Kingdoniaceae ] Eupteleaceae Lardizabalaceae Menispermaceae Papaveraceae [+ Fumariaceae ] [+ Pteridophyllaceae ] Ranunculaceae
Note: "+ ..."
= optionally separate family (that may be split off from the preceding family).
അവലംബം പുറത്തേക്കുള്ള കണ്ണികൾ NCBI Taxonomy Browser Ranunculales എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ റാണുൺകുലേൽസ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
റാത്തീബ് ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇസ്ലാമിലെ ആധ്യാത്മിക സാധുക്കളായ സൂഫികളുടെ സ്തോത്ര സദസ്സുകളാണ് റാത്തീബ് അഥവാ ഹദ്റ. 'ആവർത്തിച്ചു ചൊല്ലുന്നത്' എന്നതാണ് റാത്തീബിൻറെ വാക്കിനർത്ഥം.
ഓരോ സരണിക്കും  അവരുടേതായ റാത്തീബുകളുണ്ടാവും.
ദൈവത്തെ വാഴ്ത്തുക, ദൈവനാമങ്ങളും സ്തോത്രങ്ങളും പ്രാർത്ഥനാശകലങ്ങളും ഉരുവിടുക, ഖുർആനിലെ വചനങ്ങൾ ഉരുവിടുക, പ്രവാചകന്മാരുടെയും സയ്യിദന്മാരുടെയും, സൂഫി യോഗികളുടെയും  ക്ഷേമത്തിനായി പ്രാർത്ഥിക്കുക, പ്രവാചകന്മാരുടെ ഗുണ മേന്മകൾ വർണ്ണിക്കുക, വിവിധ സൂഫി സന്യാസികളുടെ മേന്മകളും അത്ഭുതങ്ങളും വാഴ്ത്തിപ്പാടുക എന്നിങ്ങനെ ഒരേകീകൃത ഘടനയിലാണ് മുഴുവൻ റാത്തീബുകളും ചിട്ടപ്പെടുത്തത്തിയിരിക്കുന്നത്.
വിവിധ മാർഗ്ഗങ്ങളിലെ റാത്തീബുകളുടെ ഘടനകൾ തമ്മിൽ സാമ്യതയുണ്ടെങ്കിലും വാഴ്ത്തപ്പെടുന്ന ആചാര്യന്മാരും ആലാപന രീതികളും വ്യത്യസ്തമായിരിക്കും.
റാത്തീബുകളുടെ സദസ്സുകളിൽ അലസതയകറ്റുവാൻ ആത്മീയ ചലനങ്ങളെന്ന പേരിൽ ആട്ടവും കറക്കവും ഉണ്ടാകാറുണ്ട്.
കാവ്യശകലങ്ങൾക്ക് അകമ്പടിയായി വായ്പാട്ട്, ദഫ്, അറബന എന്നിവയും ഉപയോഗിക്കുന്നു.
ചില മാർഗ്ഗങ്ങളിലെ സന്യാസിവര്യന്മാർ റാത്തീബുകളോടനുബന്ധിച്ച് ആയുധ പ്രയോഗങ്ങളും അഭ്യാസമുറകളും നടത്തും.
വുഷു, കുങ്ഫു, സിലറ്റ്, കളരി എന്നീ ആയോധന കലകളും റാത്തീബുകളുടെ മേമ്പൊടി ചേർത്ത് സൂഫികൾ പ്രദർശിപ്പിക്കാറുണ്ട്.
മുമ്പ്, ചില നമസ്കാരങ്ങൾക്ക് ശേഷവും, ദിവസങ്ങളിലും പള്ളികളിൽ പൊതുജന പങ്കാളിത്തത്തോടെ ഇത്തരം റാത്തീബ് സദസ്സുകൾ അരങ്ങേറാറുണ്ടായിരുന്നു.
വീടുകൾ കേന്ദ്രീകരിച്ചു  വിശേഷ ദിവസങ്ങളിലും,  യുദ്ധത്തിനും യാത്രയ്ക്കും മുന്നോടിയായും ഇത്തരം സദസ്സുകൾ നടത്തുക പതിവായിരുന്നു.
റാത്തീബുകൾക്കു നേതൃത്വം നൽകുവാനുള്ള അധികാരം അതതു മാർഗ്ഗങ്ങളിലെ സൂഫി ആചാര്യന്മാർക്കോ അവർ അനുമതി (ഇജാസിയ്യത്ത്) നൽകിയ ശിഷ്യ ഗണങ്ങളിലോ നിക്ഷിപ്തമാണ് .
ആത്മീയ നിർവൃതിക്കും, അത്ഭുത പ്രവർത്തനങ്ങൾക്കുമായി സൂഫികൾ അനുഷ്ഠിച്ചിരുന്ന ഈ ആചാരങ്ങൾ ധന സമ്പാദനമോ പ്രശസ്തിയോ ലക്ഷ്യമാക്കി ആത്മീയ പ്രഭാവമില്ലാത്തവരുടെ കീഴിൽ  പകർത്തിയാടാൻ തുടങ്ങിയതോടെ ഇത്തരം അനുഷ്ഠാനങ്ങളുടെ ചൈതന്യം നഷ്ടമായെന്ന് അഭിപ്രായങ്ങളുണ്ട് .
ചില റാത്തീബുകൾ ഖുത്തുബിയ്യത്ത് ചിശ്തിയ്യ റാത്തീബ് കുത്ത് റാത്തീബ് ശാദുലിയ്യ റാത്തീബ് ഹദ്ദാദ് റാത്തീബ് ജലാലിയ്യ റാത്തീബ് അവലംബം ↑ ↑ pg:39 - Gamelan: Cultural Interaction and Musical Development in Central Java-Sumarsam- ↑ Years Of Missing Islamic Martial Arts Ibn Masud ↑ Shadows of the Prophet: Martial Arts and Sufi Mysticism D. S.  Farrer ↑ HADRAMIS IN MALABAR SUFISM-Dr.
Hussain Randathani
റാന്തൽ ഇംഗ്ലീഷ് വിലാസം https://ml.wikipedia.org/wiki/Ranthal റാന്തൽ വിളക്കുകൾ കത്തിച്ച നിലയിൽ
പഴയകാലത്ത് രാത്രികാലങ്ങളിൽ വെളിച്ചത്തിനുവേണ്ടി ഉപയോഗിച്ചിരുന്ന ഒരു വിളക്കാണ് റാന്തൽ .
കേരളത്തിലെ ചിലഭാഗങ്ങളിൽ പാനീസ് വിളക്ക് എന്നും ഇതിനെ പറയാറുണ്ട്.
പാനീസ് വിളക്കിനെ അറബിയിൽ ഫാനൂസ് എന്ന് വിളിക്കുന്നു .
മണ്ണെണ്ണ ഉപയോഗിച്ചാണ് ഇതു് കത്തിയ്ക്കുന്നത് .
വീശിയടിക്കുന്ന കാറ്റിലും കെടാതെ കത്തുവാൻ പറ്റുന്നരീതിയിലാണ് അതിന്റെ നിർമ്മാണരീതി.
ഇതിൽ മണ്ണെണ്ണ നിറക്കുന്നത് താഴെയുള്ള ഭാഗത്താണ്.
അതിന്റെ ഒരു വശത്ത് മുകളിലായി  തിരി മുകളിലേക്ക്  ഉയർത്താനും താഴ്ത്താനും പറ്റുന്ന ഒരു സംവിധാനമുണ്ട്.
അതിന്റെ മുകളിലായി വൃത്തത്തിലുള്ള കണ്ണാടിക്കൂട് ഘടിപ്പിച്ചിരിക്കും.
കാടിനടുത്ത പ്രദേശങ്ങളിൽ കാട്ടാനയെ അകറ്റാൻവേണ്ടി രാത്രികാലങ്ങളിൽ വയലിൽ റാന്തൽ കത്തിച്ചുവെക്കാറുണ്ടു്.
മീനുകളെ ആകർഷിക്കാൻ രാത്രിയിൽ താഴ്ത്തിവെച്ച ചീനവലകൾക്കു് മുകളിൽ റാന്തൽ കത്തിച്ചുവെക്കാറുണ്ട്.
കാളവണ്ടികളിൽ പാനീസ് വിളക്കുകളായിരുന്നു മുൻകാലങ്ങളിൽ ഉപയോഗിച്ചിരുന്നത്.
റാന്തൽ ചിത്രശാല റാന്തൽ റാന്തൽ ഉപയോഗിത്തിലായ ഒരു റാന്തൽ ഛത്തീസ്‌ഗഡിലെ കൃഷിയിടത്തിൽ റാന്തൽ തൂക്കിയിരിക്കുന്നു.
റാണു മണ്ഡൽ ഇംഗ്ലീഷ് വിലാസം https://ml.wikipedia.org/wiki/Ranu_Mondal
പശ്ചിമ ബംഗാളിലെ റാണാഘാട്ട് റെയിൽവേ സ്റ്റേഷൻ പ്ലാറ്റ്‌ഫോമിൽ, സിനിമാ ഗാനങ്ങൾ ആലപിച്ച് ഉപജീവനം നടത്തിവന്ന യുവതിയാണ് റാണു മണ്ഡൽ .
ഇവർ പിന്നീട് ഗായികയെന്ന നിലയിൽ ശ്രദ്ധിക്കപ്പെടുകയും ബോളിവുഡിൽ പാടുകയും ചെയ്തു.
2019 ജൂലൈ 21 ന് ഷോർ എന്ന ചിത്രത്തിനായി ലത മങ്കേഷ്കർ ആലപിച്ച "ഏക് പ്യാർ ക നഗ്മാ ഹേ" എന്ന ഗാനം അതിമനോഹരമായി പാടിയതിലൂടെ ഇവർ സമൂഹമാധ്യമങ്ങളിൽ തരംഗമായി മാറി.
ഇതേത്തുടർന്ന് റാണുവിനെ ബോളിവുഡ് നടനും ഗായകനുമായ ഹിമേഷ് രേഷാമിയ വിധികർത്താവായ 'സൂപ്പർ സ്റ്റാർ സിംഗർ' എന്ന റിയാലിറ്റി ഷോയിൽ പങ്കെടുപ്പിച്ചിരുന്നു.
ഇതിൽ ഇവരുടെ പ്രകടനം കണ്ട് ഇഷ്ടപ്പെട്ട ഹിമേഷ്, താൻ നായകനായി അഭിനയിക്കുന്ന പുതിയ ചിത്രമായാ ഹാപ്പി ഹാർഡി ആൻഡ് ഹീർ ന് വേണ്ടി ഇവരെക്കൊണ്ട് "തേരേ മേരേ കഹാനി" എന്ന പാട്ട് റിക്കാർഡ് ചെയ്യിക്കുകയുണ്ടായി.
അതിനു പ്രതിഫലമായി 7 ലക്ഷം രൂപയാണ് അവർക്കു ലഭിച്ചത്.
ചുരുങ്ങിയ സമയം കൊണ്ട് പ്രശസ്തയായ ഇവർ അനേകം റിയാലിറ്റി ഷോകളിൽ അതിഥിയായി ക്ഷണിക്കപ്പെട്ടു.
കൂടാതെ നിരവധി സ്റ്റേജ് ഷോകൾക്കും അവർ കരാർ ഒപ്പിട്ടു.
ബംഗാൾ , ഹിന്ദി , തമിഴ് സിനിമകളിൽ നിന്നും പാടാനുള്ള ഓഫറുകളും റാണു മണ്ഡലിലെ തേടിയെത്തിരിക്കുന്നു.
ഒറ്റരാത്രികൊണ്ട് അവരുടെ ജീവിതം ഒരു ബോളിവുഡ് സിനിമപോലെ മാറി മറിയുകയായിരുന്നു.
1960 നവംബർ 5 നു പശ്ചിമബംഗാളിലെ നാദിയ ജില്ലയിലുള്ള കൃഷ്ണനഗറിനടുത്തുള്ള കാർത്തിക് പാഡാ ഗ്രാമത്തിലെ ഒരു ക്രിസ്ത്യൻ ദരിദ്രകുടുംബത്തിലാണ് റാണു ജനിച്ചത്.
പിതാവിന് സൈക്കിളിൽ വീടുവീടാന്തരം കൊണ്ടുപോയി തുണി വിൽക്കുന്ന തൊഴിലായിരുന്നു.
റാണു അധികം പഠിച്ചില്ല.
ചെറു പ്രായത്തിൽത്തന്നെ ആദ്യം മാതാവും പിന്നീട് പിതാവും അവർക്കു നഷ്ടപ്പെട്ടു.
ബന്ധുക്കളുടെ സംരക്ഷണയിൽ വളർന്ന റാണുവിന്റെ ഭാരം ഒഴിവാക്കാനായി അവരെ 13 മത്തെ വയസ്സിൽ  ഗ്രാമത്തിൽത്തന്നെയുള്ള ബാബു മണ്ഡലിനു വിവാഹം ചെയ്തുകൊടുത്തു.
അതിൽ ഒരു മകളുണ്ടായി.
ബാബു മണ്ഡൽ ഭാര്യയേയും മകളെയും ശ്രദ്ധിക്കാത്ത വ്യക്തിയായിരുന്നു.
ജീവിക്കാൻ മറ്റു മാർഗ്ഗമില്ലാതെ ജന്മസിദ്ധമായി തനിക്കുലഭിച്ച പാടാനുള്ള സിദ്ധി റാണു ഉപയോഗപ്പെടുത്തി.
സമീപത്തുള്ള ക്ലബ്ബിൽ പാട്ടുപാടാൻ സ്ഥിരമായിപ്പോയി.
അതിൽനിന്നുള്ള വരുമാനം കൊണ്ടാണ് കുടുംബം പുലർന്നത്.
പക്ഷേ അതുമൂലം ആ കുടുംബബന്ധം തകർന്നു.
ക്ലബ്ബിൽ പാട്ടും അഴിഞ്ഞാട്ടവുമായി നടക്കുന്നവളെ തനിക്കാവശ്യമില്ലെന്നു പറഞ്ഞു ഭർത്താവ് ബന്ധമുപേക്ഷിച്ചുപോയി.
പിന്നീട് ക്ലബ്ബിൽവച്ചു പരിചയപ്പെട്ട മുംബൈയിൽ ഷെഫായി ജോലിചെയ്യുന്ന ബബ്‍ലു മണ്ഡലുമായി റാണു അടുത്തു.
അദ്ദേഹത്തെ വിവാഹം കഴിച്ച് 2000 ൽ അവർ മുംബൈക്ക് പോയി.
അവിടെ ചില സിനിമാക്കാരുടെ വീടുകളിൽ അവർ ജോലിക്കു നിന്നു.
പാചകവും കുട്ടികളെ നോക്കുന്നതുമായിരുന്നു ജോലികൾ.
ഭർത്താവുമൊത്ത് സുഖജീവിതമായിരുന്നു അവിടെ.
ആ ബന്ധത്തിൽ രണ്ടു കുട്ടികളുണ്ടായി.
ഒരാണും ഒരു പെണ്ണും.
(അവരിപ്പോൾ റാണുവിന്റെ ഒരു അകന്ന ബന്ധുവീട്ടിലാണുള്ളത്.) 2004 ൽ ഭർത്താവ് ബബ്‌ലുവിന്റെ ആകസ്മിക മരണമേല്പിച്ച ആഘാതം അവരെ ആകെത്തളർത്തിക്കളഞ്ഞു.
മൂന്നു മക്കളുമായി എന്തുചെയ്യും എങ്ങോട്ടുപോകും എന്നൊരു ലക്ഷ്യവുമില്ലാതെ അവർ ഒടുവിൽ കൊൽക്കത്തയ്ക്ക് മടങ്ങി.
ബന്ധുക്കളെല്ലാം പൂർണ്ണമായി അവരെ കൈവിട്ടു.
കുട്ടികളുമായി ഒരു പൊട്ടിപ്പൊളിഞ്ഞ വീട്ടിൽ പട്ടിണിയിൽക്കഴിഞ്ഞ അവർക്ക് മാനസികരോഗം (Nurological Disorder) പിടിപെട്ടു.
പലപ്പോഴും ഒരു ഭ്രാന്തിയെപ്പോലെ പെരുമാറാൻ തുടങ്ങി.
വീടുവിട്ടുപോകുകയും റെയിൽവേ സ്റ്റേഷനുകളിലും ബസ് സ്റ്റാൻഡ് കളിലും ലോക്കൽ ട്രെയിനുകളിലും പാട്ടുപാടി ഭിക്ഷ യാചിക്കാനും തുടങ്ങി.
റാണുവിന്റെ ഈ അവസ്ഥകണ്ട്‌ നാട്ടുകാർ ഇടപെട്ട് ഇളയകുട്ടികളെ അവരുടെ അച്ഛന്റെ ബന്ധുക്കളെ ഏൽപ്പിക്കുകയായിരുന്നു.
അപ്പോഴും മൂത്തമകൾ സ്വാതി കൂടെയായിരുന്നു.
റാണുവിന്റെ ജീവിതരീതികൾ മകൾക്കിഷ്ടമായിരുന്നില്ല.
തെരുവുകളിലും റെയിൽവേസ്റ്റേഷനുകളിലും പാട്ടുപാടി ഭിക്ഷയെടുക്കുന്നതുമായി ബന്ധപ്പെട്ട് അമ്മയും മകളും നിരന്തരം വഴക്കിട്ടു.
പലപ്പോഴും മാനസിക അസ്വസ്ഥതകൾ പ്രകടിപ്പിച്ചിരുന്ന റാണു മകളെ ഉപദ്രവിക്കുന്നതും പതിവായി.
ഒടുവിൽ 10 കൊല്ലം മുൻപ് മകൾ അമ്മയെ ഉപേക്ഷിച്ചുപോയി.
തൊട്ടടുത്ത ഗ്രാമത്തിലുള്ള ഒരു യുവാവിനെയാണ് മകൾ സ്വാതി വിവാഹം കഴിച്ചത്.
അതിൽ ഒരു കുട്ടിയുണ്ട്.
മകളുടെ ആ ബന്ധവും തകർന്നു.
ഭർത്താവുമായി അകന്നുകഴിയുന്ന സ്വാതി ഒരു ചെറിയ സ്റ്റേഷനറിക്കട നടത്തിയാണ് ഉപജീവനം നടത്തുന്നത്.
അമ്മ റാണു റെയിൽവേസ്റ്റേഷനുകളിലും ട്രെയിനുകളിലും പാട്ടുപാടി ഒരു ഭ്രാന്തിയെപ്പോലെ ജീവിക്കുന്നത് അവരറിയുന്നുണ്ടായിരുന്നു.
ആളുകൾ നൽകുന്ന നാണയത്തുട്ടുകളും, ആഹാര സാധനങ്ങളുമായിരുന്നു റാണുവിന്റെ ജീവനോപാധി.
ഒരൊറ്റ വീഡിയോയിലൂടെ മാറി മറിഞ്ഞ ജീവിതം
2019 ജൂലൈ 21 ന് റാണാഘാട്ട് നിവാസിയായ സോഫ്റ്റ് വെയർ എൻജിനീയർ അതീന്ദ്ര ചക്രവർത്തിയെന്ന യുവാവ് ജോലിക്കുപോകാനായി സ്റേഷനിലെത്തിയപ്പോൾ യാദൃച്ഛികമായി റാണു, ലത മങ്കേഷ്കർ സൂപ്പർ ഹിറ്റാക്കിയ 'ഏക് പ്യാർ കാ നഗ്മാ ഹെയ്' എന്ന ഗാനം അതിമധുരമായി ആലപിക്കുന്നതുകണ്ട് അത് തന്റെ മൊബൈൽ ഫോണിൽ പകർത്തുകയും സോഷ്യൽ മീഡിയയിൽ അപ്ലോഡ് ചെയ്യുകയും ചെയ്തു.
ആ വീഡിയോ ഞൊടിയിടയിൽ വൈറലായി.
ലക്ഷക്കണക്കിനാൾക്കാർ കാണുകയും ഷെയർ ചെയ്യുകയും സംഭവം ബോളിവുഡിൽ വരെ എത്തുകയും ചെയ്തു.
റാണു മണ്ഡലിനെപ്പറ്റി നാനാദിക്കിൽനിന്നും അന്വേഷണങ്ങൾ വന്നു.
ഒടുവിൽ മുംബൈയിൽനിന്നും സംഗീതജ്ഞൻ ഹിമേഷ് രേഷാമിയ വിധികർത്താവായ 'സൂപ്പർ സ്റ്റാർ സിംഗർ' എന്ന ഒരു റിയാലിറ്റി ഷോയുടെ അതിഥിയാകാനായുള്ള ക്ഷണം അതീന്ദ്ര ചക്രവർത്തി മുഖേന റാണു മണ്ഡലിനെ തേടിയെത്തി.
സ്വന്തമായി ഒരു ഐ.ഡി പ്രൂഫോ, മേൽവിലാസമോ ഇല്ലാതിരുന്ന റാണുവിനെ അതും തരപ്പെടുത്തിക്കൊടുത്ത്, നല്ല വസ്ത്രവും ധരിപ്പിച്ചു വിമാനത്തിൽ മുംബൈക്ക് ‌ കൊണ്ടുപോയത് അതീന്ദ്രയായിരുന്നു.
റാണു മണ്ഡലിന്റെ ആദ്യവിമാനയാത്ര പോലെത്തന്നെ ജീവിതവും ഒറ്റദിവസം കൊണ്ട് അങ്ങനെ മാറിമറിഞ്ഞു.
റിയാലിറ്റി ഷോയിൽ റാണു താൻ റെയിൽവേ സ്റ്റേഷനിൽപ്പാടിയ ലതാജിയുടെ ഗാനം 'ഏക് പ്യാർ ക നഗ്മ ഹേ' പാടിയ ഉടൻ ഹിമേഷ് രേഷാമിയ സൽമാൻഖാന്റെ ചിത്രത്തിലെ തന്റെ അടുത്ത ഗാനം അവർക്ക്‌ ഓഫർ ചെയ്യുകയായിരുന്നു.
ഗായികയായുള്ള രംഗപ്രവേശം
ഹിമേഷ് രേഷാമിയയുടെ സംഗീതത്തിൽ അവർ ആലപിച്ച 'തേരേ മേരേ കഹാനി' 2019 ആഗസ്റ്റിൽ റിക്കാർഡ് ചെയ്യുകയുണ്ടായി.
അതിന്റെ റിക്കാർഡിങ് വീഡിയോ പുറത്തുവിട്ടുകൊണ്ട് ഹിമേഷ്‌ ഇങ്ങനെ കുറിച്ചു " ഇതാ ഇന്ത്യൻ സിനിമയിലെ ജൂനിയർ ലത മങ്കേഷ്കർ ."
തിരികെ ജീവിതത്തിലേക്ക്
അമ്മ പ്രശസ്തിയുടെ കൊടുമുടികൾ കയറിയപ്പോൾ 10 കൊല്ലത്തിനുശേഷം മകൾ സ്വാതി അമ്മയ്ക്കരുകിൽ ഓടിയെത്തി.
മകൾ സ്വാർത്ഥയെന്ന് പലരും പഴിച്ചപ്പോഴും റാണുവിന് മകളോടൊരു പിണക്കവുമില്ല.
ഇരുകൈയുംനീട്ടി അവളെ സ്വീകരിച്ചുകൊണ്ടവർ പറഞ്ഞു "യേ മേരീ പ്യാരി ബേട്ടി ഹേ" (ഇവളെന്റെ പ്രിയപ്പെട്ട മകളാണ്).
പ്രശസ്തയായതിനെ തുടർന്ന് റാണു മണ്ഡലിന്റെ വീട്ടിൽ ആളുകളുടെ തിരക്കാണ്.
പോയകന്ന 59 വർഷത്തെ വേദനകളും ഒറ്റപ്പെടലും രോഗങ്ങളും നരകതുല്യമായിരുന്ന ജീവിതവും വിട്ടൊഴിഞ്ഞു മുംബൈയിലെ തന്റെ സ്വന്തം ഫ്‌ളാറ്റിലിരുന്നു റാണു മണ്ഡൽ മകൾക്കൊപ്പം തിരക്കുകളിലും പുതിയൊരു ലോകം പടുത്തുയർത്തുകയാണ്.
റാദുഗ പബ്ലിഷേഴ്സ് ഇംഗ്ലീഷ് വിലാസം https://ml.wikipedia.org/wiki/Raduga_publishers
സോവിയറ്റ് യൂണിയന്റെ കാലത്ത് റഷ്യ കേന്ദ്രീകരിച്ചു പ്രവർത്തിച്ചു വന്ന സോവിയറ്റ് സർക്കാർ പ്രസാധക സ്ഥാപനം.
മോസ്കോ ആയിരുന്നു ആസ്ഥാനം.
മലയാളം ഉൾപ്പെടെ ലോകത്തിലെ മിക്ക പ്രധാന ഭാഷകളിലും പുസ്തകങ്ങൾ പുറത്തിറക്കിയിരുന്നു.
റഷ്യൻ ക്ലാസിക്കുകൾ , സാഹിത്യ ഗ്രന്ഥങ്ങൾ തുടങ്ങിയവയായിരുന്നു പ്രസിദ്ധീകരിച്ചിരുന്നത്.
റാദുഗ (Радуга) എന്നാൽ മഴവില്ല് എന്നാണ് റഷ്യനിൽ അർഥം.
അവലംബം ↑ https://in.answers.yahoo.com/question/index?qid=1006040609716%5Bപ്രവർത്തിക്കാത്ത+കണ്ണി%5D
മൃദുല സാരാഭായ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു ഇന്ത്യൻ സ്വാതന്ത്ര്യസമര സേനാനിയായിരുന്നു മൃദുല സാരാഭായ് (6 മേയ് 1911 - 26 ഒക്റ്റോബർ 1974).
വ്യവസായപ്രമുഖനായ അംബാലാൽ സാരാഭായിയുടെയും സരളാദേവിയുടേയും എട്ട് മക്കളിലൊരാളായി അഹമ്മദാബാദിലെ പ്രശസ്തമായ സാരാഭായ് കുടുംബത്തിൽ ജനിച്ചു.
ഇന്ത്യൻ ബഹിരാകാശ പദ്ധതിയുടെ പിതാവ് എന്നറിയപ്പെട്ട ശാസ്ത്രജ്ഞൻ വിക്രം സാരാഭായ് സഹോദരനായിരുന്നു.
മൃദുലയുടെ സ്കൂൾ വിദ്യാഭ്യാസം വീട്ടിൽ തന്നെയായിരുന്നു.
1928-ൽ ഗുജറാത്ത് വിദ്യാപീഠിൽ കോളേജ് വിദ്യാഭ്യാസം ആരംഭിച്ചുവെങ്കിലും ഉപ്പ് സത്യാഗ്രഹത്തെ തുടർന്ന് അതവസാനിച്ചു.
വിദേശോൽപ്പന്നങ്ങൾ ബഹിഷ്കരിക്കുവാനുള്ള ഗാന്ധിജിയുടെ ആഹ്വാനം മൃദുലയെ സ്വാധീനിച്ചു.
ഇതേത്തുടർന്ന് വിദേശവിദ്യാഭ്യാസവും അവർ തിരസ്ക്കരിച്ചതായി പറയപ്പെടുന്നു.
ദേശീയപ്രസ്ഥാനത്തിൽ
പത്താം വയസ്സിൽ തന്നെ കുട്ടികളുടെ ദേശീയ പ്രസ്ഥാനമെന്ന നിലക്ക് ഇന്ദിരാ ഗാന്ധി സംഘടിപ്പിച്ച വാനരസേനയിൽ അംഗമായിരുന്നു.
1927-ൽ രാജ്കോട്ടിൽ നടന്ന യൂത്ത് കോൺഫ്രൻസിന്റെ സംഘാടകയായിരുന്നു.
ഉപ്പ് സത്യാഗ്രഹത്തിന്റെ സമയത്ത് അവർ കോൺഗ്രസ് സേവാദളിൽ ചേർന്നു.
1934-ൽ ഗുജറാത്തിൽ നിന്നുള്ള എ.ഐ.സി.സി ഡെലിഗേറ്റായി തിരഞ്ഞെടുക്കപ്പെട്ടു.
തുടർന്നുള്ള വർഷങ്ങളിൽ മൃദുലയുടെ സ്വതന്ത്ര നിലപാടുകൾ പല നേതാക്കളേയും ചൊടിപ്പിച്ചു.
പിന്നീട് പാർട്ടി നാമനിർദ്ദേശം ചെയ്യാൻ വിസമ്മതിച്ചപ്പോൾ സ്വതന്ത്രയായി മത്സരിക്കുകയും വൻ ഭൂരിപക്ഷത്തോടെ വിജയിക്കുകയും ചെയ്തു.
1930-1944 കാലഘട്ടത്തിൽ നിരവധി തവണ ജയിൽവാസം അനുഭവിച്ചിട്ടുണ്ട്.
"മൃദുലയെ പോലെ 100 സ്ത്രീകളുണ്ടായിരുന്നുവെങ്കിൽ ഇന്ത്യയിൽ എനിക്കൊരു വിപ്ലവം നടത്താനാകുമായിരുന്നു" എന്ന് മഹാത്മാ ഗാന്ധി പറയുകയുണ്ടായി .
1946-ൽ ജവഹർലാൽ നെഹ്രു അവരെ കോൺഗ്രസ് പാർട്ടിയുടെ ജനറൽ സെക്രട്ടറിമാരിലൊരാളായും കോൺഗ്രസ് വർക്കിങ്ങ് കമ്മറ്റി അംഗമായും നിയമിച്ചു.
നവ്‌ഖാലിയിലെ കലാപസമയത്ത് അവർ സ്ഥാനങ്ങൾ രാജിവക്കുകയും ഗാന്ധിജിയോടൊത്ത് കലാപഭൂമിയിൽ പ്രവർത്തിക്കുകയും ചെയ്തു.
ഇന്ത്യാ-പാക് വിഭജനസമയത്ത് പഞ്ചാബിൽ കലാപം പൊട്ടിപ്പുറപ്പെട്ടപ്പോൾ മൃദുല അവിടെയെത്തി സമാധാനപ്രവർത്തനങ്ങളിൽ ഏർപ്പെട്ടു .
ഈ ശ്രമങ്ങളെ ഇരു രാജ്യങ്ങളിലേയും നേതാക്കൾ പ്രശംസിക്കുകയുണ്ടായി.
സ്വാതന്ത്ര്യാനന്തര ഭാരതത്തിൽ അവർ കോൺഗ്രസ്സുമായി അകന്നു.
കാശ്മീർ ഗൂഢാലോചനക്കേസുമായി ബന്ധപ്പെട്ട് തന്റെ സുഹൃത്തായിരുന്ന ഷെയ്ഖ് അബ്ദുള്ളക്ക് വേണ്ടി അവർ ധനസമാഹരണം നടത്തുകയുണ്ടായി.
ഈ കേസിൽ വിചാരണ കൂടാതെ കുറച്ചുകാലം അവർക്ക് തടവിൽ കഴിയേണ്ടിവന്നു .
മൃദുല സാരാഭായ്: റിബൽ വിത്ത് എ കോസ് എന്ന പേരിൽ അപർണ്ണ ബസു രചിച്ച ജീവചരിത്രം ഓക്സ്ഫോർഡ് യൂണിവേഴ്സിറ്റി പ്രസ്സ് പ്രസിദ്ധീകരിച്ചു .
മൃദൂതകം ഇംഗ്ലീഷ് വിലാസം https://ml.wikipedia.org/wiki/Parenchyma Parenchyma (pale grey) in a plant stem, with scattered veins (darker red)
ഒരു അവയവത്തിന്റെയോ ഗ്രന്ഥിയുടെയോ മുഖ്യധർമ്മം നിറവേറ്റുന്ന കോശങ്ങളെ ആകെത്തുകയിൽ പറയുന്ന പേരാണ് മൃദൂതകം അഥവാ പാരൻ‌കിമ (Parenchyma).
അവയവത്തിന്റെ ധർമ്മം നിറവേറ്റുന്ന പാരൻ‌കിമയെ ദൃഢമായി താങ്ങിനിർത്തുന്നതും അവയവത്തിന്റെ രൂപഘടനയ്ക്ക് കാരണമാകുന്നതുമായ കലകളെ പീഠിക അഥവാ സ്ട്രോമ (stroma) എന്നും പറയുന്നു.
മൃഗങ്ങളിലെ വിവിധ അവയവങ്ങളും അവയുടെ മൃദൂതകം നിർമ്മിച്ചിരിക്കുന്ന കലകളും: അവയവം മൃദൂതകം നിർമ്മിക്കപ്പെട്ടിരിക്കുന്ന കല മസ്തിഷ്കം ന്യൂറോണുകളും ഗ്ലീയൽ കോശങ്ങളും ഹൃദയം ഹൃദയപേശികൾ നിർമ്മിക്കപ്പെട്ടിരിക്കുന്ന മയോസൈറ്റ് വൃക്ക മൂത്രം അരിക്കാൻ സഹായിക്കുന്ന കലകളായ നെഫ്രോൺ കരൾ ഹെപ്പറ്റോസൈറ്റ് ശ്വാസകോശം ശ്വസനിക (bronchiole), വായുകോശം (alveolus) എന്നിവയാണു മുഖ്യഘടകങ്ങൾ.
ചില അവസരങ്ങളിൽ അന്തരാളകലയെയും (interstitium) ശ്വാസകോശത്തിലെ രക്തക്കുഴലുകളെയും ശ്വാസകോശമൃദൂതകമായി കണക്കാക്കാറുണ്ട്.
ആഗ്നേയഗ്രന്ഥി ഇസുലിൻ ഉല്പാദനത്തിനു സഹായിക്കുന്ന ലാങർഹാന്റെ ഐലറ്റുകൾ and ബഹിഃസ്രാവി ഗ്രന്ഥി (exocrine) ആയി ധർമ്മം നിർവ്വഹിക്കുന്ന ആഗ്നേയഗ്രന്ഥിയുടെ ഭാഗങ്ങൾ ( ആഗ്നേയ ചുളകൾ (pancreatic acini) ) പ്ലീഹ ശ്വേതകല (white pulp), അരുണകല (red pulp) അവലംബം ↑ {{ cite book }} : Unknown parameter | coauthors= ignored ( | author= suggested) ( help )
മൃദുവയറൻ മത്തി ഇംഗ്ലീഷ് വിലാസം https://ml.wikipedia.org/wiki/Amblygaster_clupeoides
കടൽ വാസിയായ ഒരു മൽസ്യമാണ് മൃദുവയറൻ മത്തി അഥവാ Bleeker Smoothbelly Sardinella (Sharpnose Sardine).
( ശാസ്ത്രീയനാമം : Amblygaster  clupeoides ) .
മെകോങ് ഇംഗ്ലീഷ് വിലാസം https://ml.wikipedia.org/wiki/Mekong
തെക്കു കിഴക്കൻ ഏഷ്യയിലെ ഒരു നദിയാണ് മെകോങ് നദി .
ലോകത്തിലെ നീളം കൂടിയ നദികളിൽ പന്ത്രണ്ടാമത്തേതും ഏഷ്യയിലെ നീളം കൂടിയ നദികളിൽ ഏഴാമത്തേതുമാണിത്.
ഈ നദിയുടെ നീളം 4,350 km (2,703 mi) , നീർവാർച്ചാപ്രദേശത്തിന്റെ വിസ്തൃതി 795,000 km 2 (307,000 sq mi) , ഓരോ വർഷവും ഒഴുകുന്ന ജലത്തിന്റെ അളവ് 457 km 3 (110 cu mi) ആകുന്നു.
തിബെത്തൻ പീഠഭൂമിയിൽനിന്നും ചൈനയിലെ യുനാൻ പ്രവിശ്യയിലൂടെയും പിന്നീട് മ്യാന്മാർ , ലാവോസ് , തായ്‌ലന്റ് , കംബോഡിയ , വിയറ്റ്നാം എന്നീ രാജ്യങ്ങളിലൂടെയും ഒഴുകുന്ന ഈ നദിയിൽ വെള്ളച്ചാട്ടങ്ങളും ദ്രുതധാരകളും(rapids) ഉള്ളതിനാൽ സഞ്ചാരം ദുഷ്കരമാണ്.
എന്നാലും പടിഞ്ഞാറൻ ചൈനയുടേയും തെക്കുകിഴക്കൻ ഏഷ്യയുടേയും ഇടയിലെ പ്രധാന വാണിജ്യമാർഗ്ഗമാണിത്.
തായ്-ലാവോസ് പേരായ മായി നാം ഖോങ് ( നാം =ജലത്തിന്റെ + മായി =മാതാവ് + ഖോങ് ) എന്ന പേരിൽ നിന്നുമാണ് മെകോങ് എന്ന ഇംഗ്ലീഷ് പേര് ഈ നദിക്ക് വന്നത് വടക്കൻ താ‌യ്‌ലന്റ്, ലാവോസ് എന്നിവിടങ്ങളിലെ നിവാസികൾ ഇതിനെ ഖോങ് നദി ("River Khong") എന്ന് വിളിക്കുന്നു.
പല രാജ്യങ്ങളിലൂടെയായി ഒഴുകുന്നതിനാൽ ഈ നദിക്ക് പ്രാദേശികഭാഷകളിൽ വ്യത്യസ്ത നാമധേയമാണുള്ളത്: ബർമ്മീസ് : မဲခေါင်မြစ် , IPA: [mɛ́ɡàʊɴ mjɪ̰ʔ ] Riverhead: 加果空桑贡玛曲 , 扎那曲 and 扎曲 Zā Qū , upper reaches: 澜沧江, 瀾滄江 Láncāng Jiāng , നദിയുടെ മദ്ധ്യഭാഗത്തും അവസാനഭാഗത്തും: 湄公河 Méigōng hé .
Khmer : មេគង្គ Mékôngk [meekoŋ] , ទន្លេមេគង្គ Tônlé Mékôngk [tʊənlee meekoŋ ] , ទន្លេធំ Tônlé Thum [tʊənlee tʰom ] ( മഹാ നദി "Great River").
Lao : ແມ່ນ້ຳຂອງ , [mɛː nâːm kʰɔ̌ːŋ ] , ນ້ຳຂອງ [nâːm kʰɔ̌ːŋ ] .
Thai : แม่น้ำโขง , [mɛ̂ː náːm kʰǒːŋ ] .
തിബറ്റൻ : རྫ་ཆུ་ ; വൈൽ : rDza chu ; ZWPY : Za qu Vietnamese : Sông Mê Kông ( pronounced [soŋm mekoŋm ] ), Sông Lớn ( മഹാ നദി "Great River", [soŋm lə̌ːn ] ), Sông Cửu Long ( ഒൻപത് വ്യാളികളുടെ നദി "Nine Dragons River", [soŋm kɨ̃w lɔŋ ] ).
നദീപഥം
സാ ക്യൂ എന്ന പേരിൽ ഉൽഭവിക്കുന്ന നദി ലാന്റ്സങ് എന്ന പേരിൽ ടിബറ്റൻ സമതലത്തിലെ സാൻജിയാൻഗിയാൻ സംരക്ഷിതപ്രദേശത്തെത്തുന്നു; തിബത്തിലൂടെ ഒഴുകി യുനാൻ പ്രവിശ്യയിലെത്തുന്ന ഈ നദി യുനാൻ സംരക്ഷിത പ്രദേശത്തിലൂടെ ഹെങ്ഡുവാൻ മലകളിലൂടെ ഒഴുകുന്നു.
ചൈന , ബർമ , ലാവോസ് എന്നീ മൂന്ന് രാജ്യങ്ങളുടെ അതിർത്തിയായ സ്ഥലത്തേക്ക് ഒഴുകിയെത്തുന്ന മെകോങ് അവിടെനിന്നും തെക്ക് പടിഞ്ഞാറ് ദിശയിലേക്ക് 100 kilometres (62 mi) ദൂരം ബർമ , ലാവോസ് അതിർത്തിയിലൂടെ ഒഴുകി ഏഷ്യയിലെ സുവർണ്ണ ത്രികോണം എന്നറിയപ്പെടുന്ന  ബർമ, ലാവോസ് , തായ്‌ലാന്റ് എന്നീ മൂന്ന് രാജ്യങ്ങളുടെ അതിർത്തിയിലെത്തുന്നു.
ഇവിടെ തായ്‌-ബർമ അതിർത്തിയിലൂടെ ഒഴുകിയെത്തുന്ന റക് നദി മെകോങിൽ ചേരുന്നു.
അവിടെനിന്നും തെക്ക്-കിഴക്ക് ദിശയിലായി ലാവോസ്-തായ്‌ലാന്റ് അതിർത്തിയിലൂടെ കുറച്ച് ദൂരം സഞ്ചരിച്ച് കിഴക്കോട്ട് തിരിഞ്ഞ് ലാവോസിൽ പ്രവേശിക്കുന്നു.
ആദ്യം കിഴക്കോട്ടും പിന്നെ തെക്കോട്ടും ഒഴുകുന്ന ഈ നദി 400 kilometres (250 mi) കഴിഞ്ഞ് വീണ്ടും തായ് അതിർത്തിയിലെത്തുന്നു.
തുടർന്ന് 850 kilometres (530 mi) ലാവോസ്-തായ്‌ലാന്റ് അതിർത്തിയിലൂടെ ആദ്യം കിഴക്കോട്ടും പിന്നീട് ലാവോസ് തലസ്ഥാനമായ വിയന്റിയാനെ കഴിഞ്ഞ് തെക്കോട്ടും ഒഴുകി അതിത്തി വിട്ട് കിഴക്കോട്ട് ലാവോസിലേക്ക് ഒഴുകുന്നു.
പാക്സെ നഗരം കടന്ന് തെക്ക് ദിശയിൽ പ്രവഹിച്ച് കംബോഡിയയിൽ പ്രവേശിക്കുന്നു.
നോം പെന്നിൽ മെകോങിന്റെ വലത് വശത്ത് ടോൺലേ സാപ് തടാക-നദീവ്യൂഹം ചേരുന്നു.
മെകോങിലെ ജലപ്രവാഹം കുറവുള്ള സമയത്ത് ജലം മെകോങിലേക്കാണ് പ്രവഹിക്കുന്നതെങ്കിലും വെള്ളപ്പൊക്കസമയത്ത് മെകോങിലെ ജലം ടോൺലേ സാപിലേക്ക് ഒഴുകുന്നു.
പിന്നീട് ബസാക് നദി എന്ന മെകോങിന്റെ പ്രധാന കൈവഴി പടിഞ്ഞാറേക്കൊഴുകുന്നു.
തുടർന്ന് രണ്ട് നദികളും വിയറ്റ്നാമിലേക്ക് പ്രവേശിക്കുന്നു.
ഇവ ദക്ഷിണ ചൈനാക്കടലിലാണ് പതിക്കുന്നത്.
ജൈവസമ്പത്ത് Extirpated from most of its pan-Asian range, Cantor's giant softshell turtle can still be found along a certain stretch of the Mekong in Cambodia (Khmer called "Kanteay")
ലോകത്തിൽ തന്നെ ഏറ്റവും ജൈവസമ്പുഷ്ടമായ പ്രദേശങ്ങളിലൊന്നാണ് മെകോങ് നദീതടം.
ആമസോൺ നദീതടത്തിൽ മാത്രമേ ഇതിൽ കൂടുതൽ ജൈവവൈധ്യം കാണപ്പെടുന്നുള്ളു.
ഏകദേശം 20,000 സസ്യ സ്പീഷീസുകളും 430 സസ്തനി വർഗ്ഗങ്ങളും 1,200 തരം പക്ഷികളും 800 ഉരഗങ്ങളും ഏകദേശം 850 തരത്തിൽപ്പെട്ട ശുദ്ധജലമത്സ്യങ്ങളും ഇവിടെ കാണപ്പെടുന്നു.
ശുദ്ധജലമത്സ്യങ്ങളിൽ ഏറ്റവും വൈവിധ്യം കാണപ്പെടുന്നതു സൈപ്രിനിഫോം (377 ജാതി മത്സ്യങ്ങൾ), കൂരി (92 ജാതി മത്സ്യങ്ങൾ) എന്നിവയിലാണ്.
ഈ പ്രദേശത്തുനിന്നും പുതിയ ജീവജാലങ്ങളെ കണ്ടെത്തിയിട്ടുണ്ട്, 2009-ൽ 145 ജീവജാലങ്ങളെ കണ്ടെത്തിയതിൽ നേരത്തെ തിരിച്ചറിഞ്ഞിട്ടില്ലാത്ത 29 ജാതി മത്സ്യങ്ങൾ , 2 ഇനം പക്ഷികൾ 10 ഉരഗങ്ങൾ, 5 സസ്തനികൾ 96 സസ്യങ്ങൾ 6 ഉഭയജീവികൾ എന്നിവ ഉൾപ്പെടുന്നു.
മെകോങ് പ്രദേശത്ത് 16 വേൾഡ് വൈഡ് ഫണ്ട് ഫോർ നേച്ചർ ഗ്ലോബൽ 200 പരിസ്ഥിതി പ്രദേശങ്ങൾ(ecoregions) ഉണ്ട്.
വലിപ്പമേറിയ മത്സ്യജാതികൾ ഈ നദിയിൽ ധാരാളമായുണ്ട്, ഏറ്റവും വലിയ മൽസ്യങ്ങളിൽ മൂന്ന് ഇനങ്ങളിൽപ്പെടുന്ന, 1.5 metres (4 ft 11 in) നീളവും 70 kilograms (150 lb) ഭാരവും വരെ ഉണ്ടാവുന്ന പ്രോബാർബസ് മൽസ്യങ്ങൾ, 4.3 metres (14 ft) വരെ നീളം ഉണ്ടാവുന്ന ശുദ്ധജലത്തിൽ ജീവിക്കുന്ന തിരണ്ടികൾ ( Himantura polylepis , syn. H. chaophraya ), ജയന്റ് പാൻഗാസിയസ് ( Pangasius sanitwongsei ), ജയന്റ് ബാർബ് ( Catlocarpio siamensis ) മേക്കോങ്ങ് ജയന്റ് ക്യാറ്റ്‌ ഫിഷ്‌ ( Pangasianodon gigas ).
ഇവയിൽ അവസാനത്തെ നാലെണ്ണം 3 metres (9 ft 10 in) വരെ നീളാം 300 kilograms (660 lb) വരെ ഭാരവും ഉള്ളവയാണ്.
അണക്കെട്ടുകളുടെ നിർമ്മാണവും അമിതമായ മത്യബന്ധനവും നിമിത്തം സമീപകാലത്ത് ഇവയുടെ എണ്ണത്തിൽ ഗണ്യമായ കുറവുവന്നിട്ടുണ്ട്.
ഇരാവതി ഡോൾഫിൻ ( Orcaella brevirostris ), എന്നയിനം ശുദ്ധജല ഡോൾഫിനുകൾ നേരത്തേ സുലഭമായി കാണപ്പെട്ടിരുന്നുവെങ്കിലും ഇന്ന് വളരെ അപൂർവ്വമായിത്തീർന്നിരിക്കുന്നു, 85-ഓളം എണ്ണം മാത്രമേ ഇന്ന് മൊകോങ്ങിൽ ജീവിച്ചിരുന്നുള്ളൂ.
ചതുപ്പുനിലങ്ങളിൽ കാണപ്പെടുന്ന സ്മൂത്ത്-കോട്ടഡ് നീർനായ , ( Lutra perspicillata ) മീൻപിടിയൻ പൂച്ച ( Prionailurus viverrinus ) എന്നീ ജീവികളേയും ഈ നദീതടപ്രദേശങ്ങളിൽ കാണാം.
വംശനാശം നേരിട്ടുകൊണ്ടിരിക്കുന്ന സയാമീസ് മുതലകൾ ( Crocodylus siamensis ) വടക്കൻ കംബോഡിയൻ-ലാവോഷ്യൻ ഭാഗങ്ങളിലെ ചുരുക്കം ചിലയിടങ്ങളിൽ മാത്രമേ ഇന്ന് മെകോങ്ങിൽ കാണപ്പെടുന്നുള്ളൂ.
സാൾട്ട്‌വാട്ടർ ക്രോക്കോഡൈൽ ( Crocodylus porosus ) ഒരുകാലത്ത് ഈ നദീതടങ്ങളിൽ ഉണ്ടായിരുന്നുവെങ്കിലും 1980-കളിൽ ഇവിടേ നാമാവശേഷമായി.
അവലംബം ↑ 1 2 {{ cite journal }} :  CS1 maint: multiple names: authors list ( link ) 1 2 3 ↑ ↑ ↑ ↑ Valbo-Jørgensen, J; Coates, D.; and Hortle, K. (2009).
Fish diversity in the Mekong River basin.
pp. 161-196 in: Campbell, I.C. (editor).
The Mekong – Biophysical Environment of an International River Basin, 1st edition.
Academic Press, Elsevier.
ISBN 978-0-12-374026-7 ↑ {{ cite web }} :  CS1 maint: multiple names: authors list ( link ) ↑ {{ cite journal }} :  CS1 maint: multiple names: authors list ( link )
പുറത്തേക്കുള്ള കണ്ണികൾ ഒരു നദിയുടെ കഴുത്തു ഞെരിച്ചാൽ എത്ര രാജ്യങ്ങളെ കൊല്ലാം?
ചൈന രാകിമിനുക്കുന്ന പുതിയ ആയുധം
മെകോങ്–ഗംഗ കോഓപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Mekong%E2%80%93Ganga_Cooperation
2000 നവംബർ 10 ന് ലാവോസിലെ വിയന്റിയനിൽ വെച്ച് സംഘടിപ്പിച്ച ആദ്യത്തെ എം‌ജി‌സി മന്ത്രിതല യോഗത്തിൽ മെകോങ് - ഗംഗ കൊഓപ്പറേഷൻ ( എം‌ജി‌സി ) സ്ഥാപിതമായി.
ഇന്ത്യ (ലുക്ക്-ഈസ്റ്റ് കണക്റ്റിവിറ്റി പ്രോജക്ടുകൾ), തായ്ലൻഡ് , മ്യാൻമർ , കംബോഡിയ , ലാവോസ് , വിയറ്റ്നാം എന്നീ ആറ് അംഗ രാജ്യങ്ങൾ ആണ് ഇതിൽ ഉൾപ്പെടുന്നത്.
ടൂറിസം, സംസ്കാരം , വിദ്യാഭ്യാസം , ഗതാഗതം എന്നിവയാണ് സഹകരണത്തിന്റെ നാല് മേഖലകൾ.
മേഖലയിലെ രണ്ട് വലിയ നദികളായ ഗംഗ , മെകോങ് എന്നിവയിൽ നിന്നാണ് നിന്നാണ് സംഘടനയുടെ പേര് സ്വീകരിച്ചത്.
A clickable Euler diagram showing the relationships between various Asian regional organisations v • d • e അംഗരാജ്യങ്ങൾ ഇന്ത്യ തായ്ലൻഡ് മ്യാൻമർ കംബോഡിയ ലാവോസ് വിയറ്റ്നാം വാർഷിക മന്ത്രിതല യോഗങ്ങൾ
എം‌ജി‌സിയുടെ പ്രവർത്തന സംവിധാനം വാർ‌ഷിക മിനിസ്റ്റീരിയൽ‌ മീറ്റിംഗ് ( ആസിയാൻ‌ മിനിസ്റ്റീരിയൽ‌ മീറ്റിംഗിനോട് ചേർന്ന്‌), സീനിയർ‌ ഒഫീഷ്യൽസ് മീറ്റിംഗ്, അഞ്ച് വർക്കിംഗ് ഗ്രൂപ്പുകൾ‌ എന്നിവ ഉൾ‌പ്പെടുന്നു; വർക്കിംഗ് ഗ്രൂപ്പ് ഓൺ ടൂറിസം (തായ്‌ലൻഡാണ് പ്രധാന രാജ്യം) വർക്കിംഗ് ഗ്രൂപ്പ് ഓൺ എഡ്യൂക്കേഷൻ (എച്ച്ആർഡി) (ഇന്ത്യയാണ് പ്രധാന രാജ്യം) വർക്കിംഗ് ഗ്രൂപ്പ് ഓൺ കൾച്ചർ (കംബോഡിയയാണ് പ്രധാന രാജ്യം) വർക്കിംഗ് ഗ്രൂപ്പ് ഓൺ കമ്മ്യൂണിക്കേഷൻ ആന്റ് ട്രാൻസ്പോട്ടേഷൻ (ലാവോസ് പിഡിആർ ആണ് പ്രധാന രാജ്യം) വർക്കിംഗ് ഗ്രൂപ്പ് ഓൺ പ്ലാൻ ഓഫ് ആക്ഷൻസ് (വിയറ്റ്നാം ആണ് പ്രധാന രാജ്യം) രണ്ടാമത്തെ എം‌ജി‌സി മന്ത്രിതല യോഗം